text: De lærer at redde liv
  10 december 2012 kl. 14.13
  De 270 ældste elever på Vestre Skole i Grindsted skal lære at redde liv. Både i teori og praksis.
  Eleverne skal lære førstehjælp - og de er parate til at arbejde hårdt for det. Bl.a. med at give hjertemassage. 
  Der er også visse grænser, som skal overskrides. Som at "kysse" en fremmed mand. 
  Kan du gøre det, hvis det skulle være? bliver en af eleverne spurgt. 
  
  - Mærkeligt, men ja, hvis det er nødvendigt, lyder svaret. 
  Eleverne bliver hverken læger eller Falck-reddere på de to uger, kurset strækker sig over. Men undervisningen sker ud fra devisen: Hellere lidt hjælp end ingen hjælp.
  